กสิกรฯผนึกคิงเพาเวอร์ออกบัตรเครดิตเจาะนักช้อป
กสิกรไทยจับมือคิงเพาเวอร์ออกบัตรเครดิตเจาะกลุ่มนักช้อป นักเดินทาง ให้ส่วนลดซื้อสินค้าดิวตี้ฟรี 20%
20 ม.ค. 2559

กสิกรไทยจับมือคิงเพาเวอร์ออกบัตรเครดิตเจาะกลุ่มนักช้อป นักเดินทาง ให้ส่วนลดซื้อสินค้าดิวตี้ฟรี 20%
นายบัณฑูร ล่ำซำ ประธานกรรมการ ธนาคารกสิกรไทย กล่าวว่า การออกบัตรเครดิตร่วมคิง เพาเวอร์–กสิกรไทย หวังจขยายกลุ่มลูกค้านักท่องเที่ยว และนักธุรกิจที่เดินทางในต่างประเทศ ด้วยการให้สิทธิประโยชน์ของคิง เพาเวอร์และบัตรเครดิตกสิกรไทยเข้าไว้ด้วยกัน ซึ่งผู้ถือบัตรเครดิตใบนี้จะได้ส่วนลดในการซื้อสินค้าในร้านดิวตี้ฟรีได้ส่วนดถึง 20%
"เรามองว่าการจับจ่ายใช้สอยนีนี้ยังน่าจะดีกว่าปีที่แล้ว โดยเฉพาะในกลุ่มนักท่องเที่ยวและนักธุรกิจ ซึ่งในปี2559 นี้เศรษฐกิจน่าจะเติบโตได้ที่ 3.5% ทำให้สินเชื่อของธนาคารเติบโตสิดคล้องกันไปที่ 6-7% ส่วนบัตรร่วมครั้งนี้ธนาคารตั้งเป้าภายใน 5 ปี จะมีผู้ถือบัตรเครดิต 7 หมื่นราย  และมียอดใช้จ่ายผ่านบัตรไม่น้อยกว่า 2.7 หมื่นล้านบาท"นายบัณฑูรกล่าว
ทั้งนี้ ปัจจุบันธนาคารมีบัตรเครดิตรวมทั้งหมด 3.65 ล้านใบ ในจำนวนนี้เป็นบัตรเครดิตร่วมประมาณ 8 แสนใบ และมียอดใช้จ่ายผ่านบัตรในปีที่ผ่านมา  3.3 แสนล้านบาท มีส่วนแบ่งการตลาด 24%
ด้านนายวิชัย ศรีวัฒนประภา ประธานกรรมการ กลุ่มบริษัท คิง เพาเวอร์ กล่าวว่า แนวโน้มการจับจ่ายใช้สอยในปีนี้เชื่อว่าจะดีกว่าปีที่ผ่านมา โดยพาะในกลุ่มท่องที่ยวที่เป็นลูกค้าหลัก เพราะมองว่าจำนวนนักท่องเที่ยวในปีนี้น่าจะเพิ่มเป็น 9-10 ล้านคน จากปีที่ผ่านมาอยู่ที่ 7 ล้านคน และมีแนวโน้มเพิ่มขึ้นต่อเนื่องโดยเฉพาะนักท่องเที่ยวจีน ซึ่งน่าจะทำให้รายได้รวมของคิงแวอร์ปีนี้น่าจะเพิ่ม 25% จาก 6.8 หมื่นล้านบาทในปีที่แล้ว เพิ่มเป็น 8.5 หมื่นล้าน
สำหรับบัตรเครดิตร่วมคิง เพาเวอร์ – กสิกรไทยผื้อบัตรต้องมีรายได้ 3 หมื่นบาทขึ้นไป โดยบตรมี 2 รูปแบบ คือ บัตรซิกเนเจอร์ (Signature Card) และบัตรแพลทินัม (Platinum Card) โดยสิทธิประโยชน์พิเศษ คือ ได้ส่วนลดพิเศษเมื่อชำระค่าสินค้าที่คิง เพาเวอร์สูงสุดถึง 20% พร้อมรับคะแนน KBank Reward Point สูงสุดสองเท่า
นอกจากนี้ยังสามารสะสมคะแนนจากคิง เพาเวอร์ เพิ่ม 25% และแบ่งจ่าย KBank Smart Pay 0% ขั้นต่ำ 4 เดือน หรือ นานสูงสุด 10 เดือน ได้สิทธิ King Power Birthday Celebration รับคืน Cash Voucher สูงสุด 30% รับส่วนลดพิเศษ สำหรับการแลกเปลี่ยนเงินตราต่างประเทศที่สาขาธนาคารกสิกรไทย ความคุ้มครองอุบัติเหตุระหว่างการเดินทาง และรับสิทธิพิเศษจากบริษัท ลิสซิ่งกสิกรไทย จำกัด